Poliția ieșeană are BMW-uri, dar nu are cine să le conducă / Poliţiştii trebuie să aibă cursuri speciale de condus defensiv / Cei care au încercat să obțină certificatul au picat sau au cerut timp suplimentar pentru învăţare
Poliția Rutieră din Iași are mai multe autoturisme noi BMW-uri, însă polițiștii nu pot să le conducă, relatează Ziarul de Iași. Pentru că nu are cine să conducă aceste mașini puternice, BMW-urile care stau în curtea Serviciului Rutier Iași, deoarece numărul polițiștilor care au avizul pentru a conduce aceste autospeciale este redus. Cei care au încercat să obțină certificatul au picat au picat sau cert timp suplimentar de învăţare.
"Facem precizarea că în dotarea Inspectoratului Județean de Poliție Iași se află un număr de opt autospeciale BMW dintre care șase sunt la Serviciul Rutier Iași, o autospecială la Biroul Rutier Pașcani și o autospecială la Poliția orașului Târgu Frumos", susțin reprezentanții Poliției Iași.
Pentru a conduce aceste autospeciale trebuie ca polițiștii să se înscrie la un curs de conducere defensivă la Târgu Mureș iar apoi trebuie să susțină un examen. Acest examen a fost picat de cei mai mulți dintre polițiști. Iar cei care au permisiunea de a conduce acest bolid sunt foarte puțini.
Poliția Națională a cumpărat 300 de mașini BMW în 2022, de la compania Automobile Bavaria, după ce o încercare precedentă de achiziție eșuase.
Programul, cu o valoare totală de puțin peste 25 de milioane de euro -aproape 127 de milioane de lei, presupunea cumpărarea directă de până la 600 de autoturisme performante și a altor obiecte necesare îmbunătățirii siguranței rutiere – tablete pentru polițiști, radare, soft pentru gestionarea datelor din traficul rutier, teste pentru depistarea drogurilor în corpul șoferilor, imprimante mobile, radare tip pistol.
Autoturismele marca BMW, seria 3, 4×4, au fost achiziționate la un preț per unitate de 32.000 de euro, fără TVA.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank